Συντεταγμένες: 41°30′N 26°27′E﻿ / ﻿41.500°N 26.450°E﻿ / 41.500; 26.450

Για άλλες χρήσεις, δείτε: Νεοχώρι (αποσαφήνιση).

Το **Νεοχώρι** (παλαιότερα: *Ντουντουκτσού Γενίκιοϊ*) είναι χωριό και πρώην δημοτικό διαμέρισμα του Δήμου Ορεστιάδας στο βόρειο τμήμα του Έβρου. Βρίσκεται 7 χλμ. δυτικά από το κέντρο της Ορεστιάδας. Είναι ένα από τα 13 χωριά Μάρηδων που βρίσκονται στον βόρειο Έβρο και εξ αυτών τα περισσότερα βρίσκονται στην κοιλάδα του Ερυθροπόταμου και τα άλλα στην περιοχή της Ορεστιάδας.

Γεωγραφικά στοιχεία
-------------------

Το Νεοχώρι είναι ένα θρακικό χωριό που γεωγραφικά εντοπίζεται στο διαμέρισμα του βόρειου Έβρου, βόρεια από τον παραπόταμο του Άρδα ποταμού, ανατολικά από τον Έβρο ποταμό, νότια από τον άλλο παραπόταμο του Έβρου, τον Ερυθροπόταμο και δυτικά από τα Ελληνοβουλγαρικά σύνορα. Το Νεοχώρι βρίσκεται δυτικά της Ορεστιάδας σε οδική απόσταση περίπου 7 χλμ. και 30 χλμ. από το Διδυμότειχο. Το έδαφος του Νεοχωρίου, μεταξύ των λοφοσειρών, χαρακτηρίζεται έντονα πεδινό με χαμηλό υψόμετρο. Τα χωριά με τα οποία συνορεύει είναι η Στέρνα, η Λεπτή, η Παταγή, τα Αμπελάκια, Βάλτος. Μαζί με τα χωριά Ποιμενικό, Σιτοχώρι, Μάνη, Καρωτή, Κυανή, Κουφόβουνο, Ασβεστάδες, Βρυσικά και Ασπρονέρι αποκαλούνται ως χωριά Μάρηδων. Μαζί με το χωριό Παταγή αποτελεί τη Δημοτική κοινότητα Νεοχωρίου, που το 2021 είχε πληθυσμό 655 κατοίκους.

Ιστορία
-------

Ιστορικά στοιχεία για την ίδρυση του χωριού και την ιστορική του εξέλιξη δεν είναι ακριβή. Ωστόσο γίνεται γνωστό ότι το Νεοχώρι είναι ένα πολύ παλιό, τυπικό θρακικό χωριό με ντόπιους κατοίκους. Οι κάτοικοι δεν προήλθαν από αναγκαστικές μετακινήσεις πληθυσμών. Κατά την περίοδο της Τουρκοκρατίας, μετά την κατάληψη της περιοχής από τους Τούρκους, το 1362, οι κάτοικοι του χωριού, ήταν έποικοι στην περιοχή από άλλα μέρη της Ελλάδας. Από τους πρώτους κατοίκους οι Τσολακιδαίοι ήρθαν από την ήπειρο ως τεχνίτες, οι Σταθακιδαίοι από τη Δαμασκό, οι Καραμανιδαίοι από την Κύπρο, Επιπλέον πολλοί θεωρούν ότι αυτοί οι έποικοι ήρθαν στην περιοχή από διάφορα μέρη της Οθωμανικής αυτοκρατορίας σε διάφορους χρόνους. Μάλιστα ορισμένοι άνθρωποι μεγάλοι σε ηλικία, του Νεοχωρίου και των άλλων χωριών Μάρηδων, ισχυρίζονται ότι οι οικογένειες τους προέρχονται από διάφορες ελληνικές περιοχές. 
Κατά την περίοδο μετά το 1?32 μέχρι και το 1920, όπου και απελευθερώθηκε η περιοχή, συνέβησαν στο χώρο της Θράκης, τραγικά γεγονότα που αναφέρονται στην γενοκτονία του θρακικού ελληνισμού εκ μέρους του κατακτητή. Επιδρομές, βίαιες ενέργειες, λεηλασίες, εκτοπισμοί, δολοφονίες, βίαιοι εξισλαμισμοί, τούρκικοι εποικισμοί είναι μερικά από τα θλιβερά κτυπήματα του δυνάστη, που καταφέρθηκαν στο χριστιανικό, θρακικό στοιχείο σε όλα τα μήκη και πλάτη του γεωγραφικού χώρου. Όλα τα παραπάνω είχαν ως αποτέλεσμα ο χριστιανικός πληθυσμός να αραιώθηκε σε μεγάλο βαθμό και οι εναπομείναντες κάτοικοι έγιναν δουλοπάροικοι στα τσιφλίκια των Τούρκων αξιωματούχων. Ως δουλοπάροικοι είχαν αποκτήσει κάποιας μορφής ελευθερίας και το δικαίωμα της αποκτήσεως ιδιοκτησίας, γης κτλ. Οι χριστιανοί Έλληνες εκμεταλλεύτηκαν τα προνόμια αυτά και αγόρασαν γη, έκτισαν σπίτια, έκαναν τα χωριά τους και εξαφάνισαν τον τούρκικο οικισμό. Και κάπως έτσι δημιουργήθηκε το Νεοχώρι και τα υπόλοιπα χωριά των Μάρηδων.

Ονομασία
--------

Την ονομασίας του το Νεοχώρι, την πήρε μετά την απελευθέρωση της περιοχής από τον Ελληνικό στρατό το 1920. Η προηγούμενη τούρκικη ονομασία του ήταν «Ντουντουκτσού Γενήκιοϊ» η οποία δόθηκε από την τούρκικη διοίκηση στον πρώτο χριστιανικό οικισμό, που έγινε στον ίδιο χώρο και που στην ελληνική σημαίνει «Νέο χωριό των Μουσικών Οργανοπαικτών» γιατί όπως αναφέρει η παράδοση, μεταξύ των κατοίκων του νέου οικισμού υπήρχαν πολλοί γκαϊντιέρηδες.

Πληθυσμός
---------

Οι κάτοικοι του Νεοχωρίου είναι γηγενείς. Δεν προήλθαν από τις αναγκαστικές μετακινήσεις των πληθυσμών. Από την ίδρυση του είναι ένα αμιγές χωριό, δηλαδή, οι κάτοικοι του δεν έχουν αναμειχθεί με άλλες ράτσες. Ακριβή στοιχεία για την προέλευση και τις καταβολές των κατοίκων δεν υπάρχουν. Από πληροφορίες-μαρτυρίες θεωρείται γεγονός αδιαμφισβήτητο ότι οι κάτοικοι του χωριού ανήκουν σε ιδιαίτερο θρακικό φύλο, τη ράτσα των Μάρηδων. Στη ράτσα αυτή ανήκουν κάτοικοι των χωριών της περιοχής του Βόρειου Έβρου Στέρνας, Παταγής, Αμπελακίων, Ποιμενικού, Σιτοχωρίου, Μάνης, Καρωτής, Κουφόβουνου, Ασβεστάδων, Κυανής, Βρυσικών και Ασπρονερίου. Αυτοί που ανήκουν στο θρακικό αυτό φύλο, κάτοικοι των χωριών αυτών έχουνε μεταξύ τους συγγενική σχέση, κοινή προέλευση, καταγωγή, ήθη και έθιμα, έκφραση, προφορά, νοοτροπία, συμπεριφορά, ενδυμασία ακόμη και ονοματεπώνυμα. Λόγω της γειτνιάσεως του Νεοχωρίου προς την πόλη της Ορεστιάδας, δέχτηκε την επίδραση του εκσυγχρονισμού και της τεχνολογίας με αποτελέσματα η αυθεντική αυτή Μαρέϊκη κοινωνία να υποστεί αλλοιώσεις σε μεγαλύτερο βαθμό από τ΄άλλα συγγενικά χωριά. Παρόλα αυτά, το Νεοχώρι έχει διατηρήσει μέχρι σήμερα σε μεγάλο βαθμό της αρχική μορφή της κοινωνίας του.

Ασχολίες κατοίκων
-----------------

Από την ίδρυση του χωριού, το μεγαλύτερο μέρος των κατοίκων του χωριού ασχολούνταν με την γεωργία (καλαμπόκι, ζαχαρότευτλα, βαμβάκι και σιτάρι) και την κτηνοτροφία. Στη σημερινή εποχή έχει περιορισθεί κατά ένα βαθμό η γεωργική απασχόληση και κυρίως η κτηνοτροφική, αφού οι κάτοικοι στράφηκαν σε άλλα επαγγέλματα. Από μαρτυρίες μάλιστα των κατοίκων του χωριού μεγάλης ηλικίας υπήρχαν κι αρκετοί που απασχολούνταν με άλλα επαγγέλματα εκτός αυτών του γεωργού και του κτηνοτρόφου. Αυτά τα επαγγέλματα ήταν: ράφτης, μαμή, μηχανοδηγός σιδηροδρόμων, οπλουργός, παντοπώλης, χωροφύλακας, μυλωνάς, σιδεράς, μπαξεβάνης και ιεροψάλτης. Από το 2002 και μετά, στο Νεοχώρι, κάτοικοι ασχολούνται με το τυροκομείο, αρτοποιείο, πρατήριο βενζίνης αλλά και με γεωργικά φάρμακα.

Εκπαίδευση
----------

Στο Νεοχώρι εδρεύει το Δημόσιο ΙΕΚ του δήμου Ορεστιάδας, στο κτήριο του πρώην δημοτικού σχολείου Νεοχωρίου προσελκύοντας πολλούς νέους του Δήμου Ορεστιάδας για την εκπαίδευση τους

Προσωπικότητες
--------------

Αρκετοί αθλητές με καταγωγή από το Νεοχώρι, που έχουν διακριθεί τοπικά αλλά και πανελληνίως είναι:

* ΄΄Κωνσταντίνος Κωνσταντινίδης΄΄: Ποδοσφαιριστής του Παναθηναϊκού, του Πιερικού, του ΌΦΗ, της Χέρτα Βερολίνου και άλλων ομάδων, και τεχνικός διευθυντής της Εθνικής Ελλάδας ανδρών 2019-
* ΄΄Κωνσταντίνος Γεωργιάδης΄΄: Ποδοσφαιριστής του Ορέστη Ορεστιάδας, του Εθνικού Αλεξανδρούπολης, της Δόξα Δράμας και της Σκόντα Ξάνθης. Τελείωσε την καριέρα του στον Αγροτικό Αστέρα όπου μετέπειτα ανέλαβε θέση Υπεύθυνου Αγωνιστικού Τμήματος και Ατομικής Απόδοσης.
* ΄΄Γρηγόριος Χαρακοπίδης΄΄: Ποδοσφαιριστής του Ορέστη Ορεστιάδας
* ΄΄Καραφύλλης Χαρακοπίδης΄΄: Ποδοσφαιριστής του Ορέστη Ορεστιάδας
* ΄΄Δημήτριος Λυμπερίδης΄΄: Ποδοσφαιριστής του Ορέστη Ορεστιάδας, του Εθνικού Αλεξανδρούπολης, της Δόξα Δράμας και της Σκόντα Ξάνθης
* ΄΄Ιωάννης Μαλτούδης΄΄: Ποδοσφαιριστής του Ορέστη Ορεστιάδας
* ΄΄Καραφύλλης Μαλτούδης: Ποδοσφαιριστής του Ορέστη Ορεστιάδας
* ΄΄Κωνσταντίνος Μπαρμπούδης΄΄: Βολεϊμπολίστας της Ορεστιάδας, του Ιωνικού Ν.Φιλαδέλφειας, του Ηρακλή, της Εθνικής Παίδων – Εφήβων – Ανδρών.
* ΄΄Μόρφω Δροσίδου΄΄: Αθλήτρια ΤΑΕ ΚΒΟ ΝΤΟ, Πρωταθλήτρια Ελλάδας, Παγκόσμια Πρωταθλήτρια και Ολυμπιονίκης (3η θέση στους Ολυμπιακούς της Βαρκελώνης το 1992)
* ΄΄Μαρίνα Θεοδωρίδου΄΄: Αθλήτρια ΤΑΕ ΚΒΟ ΝΤΟ, Πρωταθλήτρια Ελλάδας και Βαλκανιονίκης

Το Νεοχώρι έχει βγάλει και σπουδαίους παλαιστές όπως: Χρήστος Βαρσαμίδης, Στέφανος Βαρσαμίδης, Δεμίρης Λυμπερίδης, Δημήτριος Λυμπερίδης, Γεώργιος Λυμπερίδης, Γεώργιος Ιωαννίδης, Δημήτριος Μπαρμπούδης.

Απογραφή
--------

| Έτος | Πληθυσμός |
| --- | --- |
| 1981 | 1612  |
| 1991 | 1138  |
| 2001 | 1159  |
| 2011 | 739  |

Πηγές
-----

* Δ.Καρακούσης, Θράκη:Τουριστικός Ιστορικός Αρχαιολογικός Οδηγός
* Εγκυκλοπαίδεια Δομή, 2002-4
* Ι.Ασπρογέρακα, Νεοχώρι: Το Κεφαλοχώρι των Μάρηδων – Από της ιδρύσεως μέχρι το έτος 2002, Εκδόσεις Πολιτιστικού Συλλόγου Γυναικών Νεοχωρίου, 2010

Παραπομπές
----------

1. ↑  Νεοχώρι Έβρου
2. ↑  Νεοχώρι Έβρου gtp.gr
3. ↑  Ιστορία των Μάρηδων
4. ↑  «Δήμος Ορεστιάδας». Αρχειοθετήθηκε από το πρωτότυπο στις 27 Μαΐου 2010. Ανακτήθηκε στις 29 Αυγούστου 2016.
5. ↑  Καριέρα του Κωνσταντίνου Κωνσταντινίδη
6. ↑  Στο team του Αγροτικού Αστέρα ο Κωνσταντίνος Γεωργιάδης
7. ↑  Η ιστορία του Ορέστη
8. ↑  Ο Δημήτρης Λυμπερίδης Προπονητής στον Ορέστη[*νεκρός σύνδεσμος*]
9. ↑  Η ιστορία του Ορέστη
10. ↑  Κώστας Μπαρμπούδης: Η πορεία στο βόλεϊ[*νεκρός σύνδεσμος*]
11. ↑  «Μεγάλες μορφές του Τάε Κβο Ντο». Αρχειοθετήθηκε από το πρωτότυπο στις 8 Σεπτεμβρίου 2016. Ανακτήθηκε στις 29 Αυγούστου 2016.
12. ↑  Μαρίνα Θεοωδωρίδου: Η πορεία μέχρι σήμερα
13. ↑  Αποτελέσματα απογραφής πληθυσμού - κατοικιών της 5ης Απριλίου 1981
14. ↑  «Αποτελέσματα απογραφής πληθυσμού - κατοικιών της 17ης Μαρτίου 1991» (PDF). Αρχειοθετήθηκε (PDF) από το πρωτότυπο στις 14 Μαΐου 2013. Ανακτήθηκε στις 29 Αυγούστου 2016.
15. ↑  Απογραφή 2001
16. ↑  Απογραφή 2011

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Ορεστιάδας |
| --- |
|  |
| Δημοτική ενότητα Βύσσας | 
* Καβύλη
* Καστανιές
* Νέα Βύσσα
* Ρίζια
* Στέρνα
 |
|  |
| Δημοτική ενότητα Κυπρίνου | 
* Αμμόβουνο
* Γαλήνη\*
* Ζώνη
* Μικρά Δοξιπάρα
* Κέραμος
* Κυπρίνος
* Φυλάκιο
* Χελιδώνα
 |
|  |
| Δημοτική ενότητα Ορεστιάδος | 
* Αμπελάκια
* Βάλτος
* Θούριο
* Λεπτή
* Μεγάλη Δοξιπάρα
* Νέος Πύργος
* Νέο Χειμώνιο
* Νεοχώρι
* Ορεστιάδα
* Παλαιά Σαγήνη
* Παταγή
* Σάκκος
* Χανδράς
 |
|  |
| Δημοτική ενότητα Τριγώνου | 
* Άρζος
* Δίκαια
* Δίλοφος
* Ελαία
* Θεραπειό
* Καναδάς
* Κόμαρα
* Κριός
* Μαράσια
* Μηλέα
* Ορμένιο
* Πάλλη
* Πεντάλοφος
* Πετρωτά
* Πλάτη
* Πτελέα
* Σπήλαιο
 |
|  |
| 
* Έδρα: Ορεστιάδα
* \*(Οικισμοί με μη μόνιμο πληθυσμό)
 |

 |

|  |  |  |  |
| --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Έβρου |
| --- |
|  |
| 
Αλεξανδρούπολης · Βύσσας · Διδυμοτείχου · Κυπρίνου · Μεταξάδων · Ορεστιάδας · Ορφέα · Σαμοθράκης · Σουφλίου · Τραϊανούπολης · Τριγώνου  · Τυχερού · Φερών |

 |